Exelsa - Biquipedia, a enziclopedia libre

# Exelsa

### De Biquipedia

Exelsa

{{{imachen}}}
Comunidat autonoma | Aragón
Probinzia | Zaragoza
Redolada | Ribera Baxa de l'Ebro
Codigo postal | 50786
Latitut Lonchitut | {{Coor dd| lon=-0.454|lat=41.411}}
Superfizie | 72 km²
Altaria | 147 m.
Distanzia | 42 km enta Zaragoza
Poblazión | 1205 ab.
Chentilizio | {{{chentilizio}}}
Ríos | Ebro
Pachina web | {{{web}}}

Exelsa (Gelsa en castellán) ye un lugar de a probinzia de Zaragoza, situato en a Ribera Baxa de l'Ebro. A suya poblazión ye de 1.205 abitans (2006), en una superfizie de 72 km².

## [editar] Cheografía

Ye situato chunto á lo río Ebro, en a ripa cucha u norte.

## [editar] Istoria

O feito que trobemos apedecamientos romans y una losa dedicata à la diosa Obana mos fa pensar que a ziudat romana de Lepida Celsa plegase ta l'autual Xelsa y no nomás estase en termino de Biliella d'Ebro on trobamos o prinzipal chazimiento.

O 17 de chinero de 1301, o rei Chaime II y os calatrabos d'Alcañiz se cambean Exelsa y o Castiello de Bexis, que pasa á lo rei.

  Vel cui voluerit loco sui, possessionem et quasi possesionem castri et villa de Exelsa....dedit et permutavit com omnibus terminis et pertenenciis suis pro predicto castro et villa de Excelsa .

## [editar] Nome

Puede tener relazión con a colonia romana Lepida Celsa. En un testo meyebal de os sieglos XII-XIII sale como Exelsa y Excelsa. N'un documento de l'Archibo de la Corona d'Aragón de 1431 en aragonés, confirmato por atro de 1432 en latín, s'escribe Xielsa chunto con atras posesions de los Luna que o rei Pero IV zede en 1383 a Ferrer de Lanuza.

En a Cronica d'os Chuezes de Tergüel s'escribe Exielsa en un feito relatibo á 1348:

  fendo estas execuziones don pero Cornel qui era de la hunion, fuese con partida de los de Çaragoza a Exielsa crebó las ayoras talló la huerta, de Villena, qui era del dito don Lope; los que eran dentro Exielsa mataron; fueron grandes

gentes de los de Caragoza que en barcas los puyaron Ebro asuso.

En o sieglo XVII s'escribe Xelsa. Parixe una eboluzión de Celsa con Ex debán como en Ex Sarmentu > Xarmiento.

## [editar] Toponimia menor

Destaca o pilón de las lebatas y o Barello Cochín, con a perduga de a -o final que yera más común en l'aragonés d'antismás.

## [editar] Molimentos

- Ilesia parroquial.
- Ermita de a Birchen de o Buen Suzeso.
- Monasterio de a Purisima Conzepzión y de a Santa Espina, feito con piedras de l'antiga Lepida Celsa.

## [editar] Fiestas

- San Pietro Mártir, 29 d'abril.
- San Isidro, 15 de mayo.
- Birchen de o Buen Suceso, 8-10 de setiembre.

## [editar] Enrastres esternos

- www.Gelsa.es

Categoría: Localidaz de Zaragoza

##### Views

- Articlo
- Descusión
- Bersión autual

##### Mirar

##### En atras luengas

- Català
- English
- Español
- Français
- Italiano
- Nederlands
- Português